Diari Oficial de la Generalitat Valenciana


Sumari del DOGV 8930, del 20-10-2020 (2020/8493)

Extracte de la Resolució de 22 de setembre de 2020, de la vicerectora d'Estudis i Política Lingüística, per la qual es convoquen els premis Carme Miquel 2020 a l'estudi dels drets lingüístics de usuaris de llengües minoritzades, en els treballs finals de grau i de màster aprovats en universitats públiques espanyoles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8493


Data del document
:   22-09-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de setembre de 2020, de la vicerectora d'Estudis i Política Lingüística, per la qual es convoquen els premis Carme Miquel 2020 a l'estudi dels drets lingüístics de usuaris de llengües minoritzades, en els treballs finals de grau i de màster aprovats en universitats públiques espanyoles. [2020/8493]  
BDNS(Identif.):528138  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual es pot consultar en la Base de Dades Nacional de Subvencions   
(http://www.pap.minhap.gob.es/bdnstrans):  
  
Primer. Beneficiaris  
Poden participar en el concurs els estudiants de qualsevol titulació oficial de les universitats espanyoles que hagen aprovat un treball final de grau o de màster en qualsevol llengua oficial de les comunitats autònomes de l'estat o en anglès, en el curs 2019/2020, entre l'1 d'octubre de 2019 i el 30 de setembre de 2020.  
  
Segon. Objecte  
L'objectiu d'aquesta convocatòria és premiar l'estudi dels drets lingüístics dels usuaris de llengües minoritzades, la seua garantia i materialització real dels treballs finals de grau i de màster aprovats en les universitats públiques espanyoles.   
La finalitat d'aquests premis és fomentar entre els estudiants universitaris els fonaments teòrics i les estratègies o mesures per a la materialització i la garantia real dels drets lingüístics i el multilingüisme.  
  
  
Tercer. Bases reguladores  
https://www.uv.es/derconstiweb/Premis\_Carme\_Miquel\_VAL\_signat.pdf   
  
Quarta. Quantia  
Els premis es finançaran a càrrec del capítol VII del pressupost de la Universitat de València, orgànica 4536758291, de la Càtedra de Drets Lingüístics, per un import de 1.500 euros per a l'exercici 2020.  
  
El premi al millor treball final de màster està dotat amb 1.000 euros.  
  
El premi al millor treball final de grau està dotat amb 500 euros.   
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de la convocatòria en el Diari Oficial de la Generalitat Valenciana fins al 30 d'octubre de 2020 a les 14 hores.  
  
València, 22 de setembre de 2020.- La rectora, p. d. (DOGV 27.06.2019), la vicerectora d'Estudis i Política Lingüística: Isabel Vázquez Navarro.